Obavijest o upisima u 1. razred osnovne škole za šk. god. 2024./2025.

Poštovani roditelji naših budućih prvašića,

uz suglasnost Upravnog odjela za obrazovanje, kulturu i sport Dubrovačko-neretvanske županije, prenosimo detalje odluke o upisima učenika u 1. razred osnovne škole u školskoj godini 2024./2025. donesene na razini naše županije.
Upisi u prvi razred osnovne škole ove godine provode se elektroničkim putem,
pristupanjem stranici [https://osnovne.e-upisi.hr](https://osnovne.e-upisi.hr/). Za pristup navedenoj mrežnoj stranici, potrebno je koristiti podatke za prijavu u sustav e-Građani.

Prijave za upis djece s prethodno utvrđenim teškoćama u 1. razred osnovne škole otvaraju se 1. veljače 2024.  i traju do 31. ožujka 2024. godine.

Prijave za redovne upise u 1. razred osnovne škole otvaraju se 22. veljače 2024. i traju do 31. ožujka 2024. godine.

Podnošenje zahtjeva za prijevremeni upis u 1. razred osnovne škole otvaraju se 22. veljače 2024. i traju do 31. ožujka 2024. godine.

Podnošenje zahtjeva za privremeno oslobađanje od upisa u 1. razred osnovne škole otvaraju se 22. veljače 2024. i traju do 31. ožujka 2024. godine.

Pri odabiru obaveznog programa u školi roditelji imaju mogućnost izabrati komercijalni program koji nije obavezan. Nakon što kliknete na komercijalni program izaberite u izborniku produženi boravak.

Ukoliko roditelji nemaju mogućnost pristupa portalu e-Građani, mogu se obratiti Školi koja će upis njihovog djeteta izvršiti umjesto njih. Upute za podnošenje prijava i zahtjeva vezanih za upis učenika u 1. razred osnovne škole mogu se pronaći na mrežnoj stranici [https://osnovne.e-upisi.hr](http://osnovne.e-upisi.hr/) („Korisničke upute“).

Naručivanje za sistematske preglede za upis u 1.razred ide online putem stranice [Terminko](https://www.terminko.com/). Sistematske preglede obavlja Odjel za školsku medicinu,sv. Mihajla6, Dubrovnik. Tel.020/358-120.